Luc Jones

Seiclwr rasio trac o Gymru ydy Luc Jones (ganwyd 21 Tachwedd 1991).

Dechreuodd seiclo gyda chlwb "New Tredegar Nomads" pan oedd yn wyth oed, gan reidio gyda'i dad Ian, sydd hefyd yn gyn-bencampwr sbrintio Cymreig. Roedd yn un o aelodau o "Team TrackCycling.co.uk" yn 2005, a gafodd eu ariannu yn rhannol gan lansiad o frand o goffi gan Magnus Backstedt.

Yn 2007, Jones oedd Pencampwr Cenedlaethol Ieuenctid yn y sbrint a treial amser 500 m. Ef yw'r person cyntaf erioed i ennill y "White Hope Sprint" anrhydeddus yng Nghyfarfod Gwener y Groglith Velodrome Herne Hill a dal teitl pencampwriaeth 16 oed, ar yr un adeg. Aeth ymlaen i ennill ras scratch Ron Beckett yr un diwrnod. Mae Gerry McManus, newyddiadurwr Cycling News wedi ei ddisgrifio gan ddweud fod ganddo "allu sbrintio aruthrol".:"Prodigious sprinting talent" Fe gystadlodd Jones yn erbyn y reidwyr Iau, yn y categori un yn uwch nag ef yn 2008, a llwyddodd i gipio teitl Pencampwr Sbrint iau i'r rhestr o'i gampau.

Syfrdanwyd nifer pan na chynhwyswyd Jones yn nhîm Rhaglen Datblygu Olympaidd British Cycling yn 2007. Ef yw'r gorau yng Nghymru yn ei grŵwp oedran ar y hyn o bryd, ac mae Jones eisoes wedi cael ei gynnwys yn y tîm. Mae'n anelu at gymryd rhan yng Ngemau Olympaidd yr Haf 2012.

Cystadleuodd Jones ym Mhencampwriaethau Trac Ewrop, yn y categori iau, yng Ngwlad Pwyl ym Medi 2008. Roedd yn aelod o'r sgwad a enillodd y fedal arian yn y sbrint tîm yno.

Canlyniadau
2007
1af  Sbrint, Pencampwriaethau Cenedlaethol Trac Prydain - Ieuenctid
1af  Treial amser 500 m, Pencampwriaethau Cenedlaethol Trac Prydain - Ieuenctid
1af "White Hope Sprint", Herne Hill
1af Ras scratch Ron Beckett, Herne Hill

2008
1af  Sbrint, Pencampwriaethau Cenedlaethol Trac Prydain - Iau
2il Sbrint tîm, Pencampwriaethau Trac Ewrop - Iau

Cyfeiriadau

Categori:Genedigaethau 1991
Categori:Seiclwyr o Gymru